થોડા દિવસો સુધી પૂજા ટ્યૂશન ક્લાસીસમાં નહીં આવતાં ગિરીશકુમારે તેને ફોન કર્યા હતા. પૂજા અને રોનકે ફોન નહીં ઉપાડતાં ગિરીશકુમારને વોટ્સઅપમાં મેસેજ મોકલ્યો હતો, જોકે દંપતિએ રૂપિયા પરત કર્યા ન હતા. પોલીસસૂત્રોના જણાવ્યા અનુસાર પૂજા પાલનાં લગ્ન થોડાક સમય પહેલાં એક યુવક સાથે થયાં હતાં, જોકે તે રોનકને પ્રેમ કરતી હોવાથી તેની સાથે ભાગી ગઇ હતી, જેની ફરિયાદ રામોલ પોલીસ સ્ટેશનમાં નોંધાઇ હતી. પૂજાનાં માતા-પિતાએ તેના ડિવોર્સ કરાવીને રોનક સાથે લગ્ન કરાવી દીધાં હતાં. ગત વર્ષે પૂજાનાં માતા-પિતાએ સમાચારપત્રોમાં જાહેરાત આપી હતી કે પૂજા હવે અમારા કહ્યામાં નથી, માટે તેની સાથે કોઇએ નાણાકીય વ્યવહાર કરવો નહીં. રામોલ પોલીસે દંપતી વિરુદ્ધમાં છેતર‌િપંડીની ફરિયાદ દાખલ કરી છે.